ཨ་ངག་གཏེར་རྒྱུད་སྤྲུལ་ཚུལ་ཁྲིམས་ནི་རབ་བྱུང་བཅོ་ལྔ་པར་སྐུ་འཁྲུངས་ཤིང་།ཁོང་དགུང་ལོ་བརྒྱད་ནས་ཡི་གེ་འབྲི་ཀློག་བསླབས་པ་དང་།རྣམ་དཔྱོད་སྤྱིར་བཏང་གི་བྱིས་པ་ལས་ཡོངས་སུ་འདས་པས་དགུང་གྲངས་བཅུ་གཉིས་ལ་སོན་སྐབས་ཀཿཐོག་གི་འཆམ་དང་སྒྲུབ་ཁག་ཚང་མའི་ཕྱག་ལེན་ཡོངས་ལ་བྱང་ཆུབ་པར་མ་ཟད།ཀཿཐོག་སྒྲུབ་མཆོད་ཀྱི་རྡོ་རྗེ་འཛིན་པའི་མཚན་གནས་བཞེས་ཤིང་།སྤྲུལ་པའི་བཟོ་བོ་གྲུ་པ་ཕུར་བུ་ཚེ་རིང་ལགས་དགེ་རྒན་དུ་བསྟེན་ནས་ལྷ་རིས་དང་།བཅའ་བཟོ།བརྐོས་སོགས་ལ་མཐར་ཕྱིན་པར་སྦྱངས།ཁོང་གི་སྐུ་ཚེའི་མཛད་པ་ཆེ་ཤོས་ནི་བཟོ་རིག་པར་མཛད་ཅིང་།སྒོས་སུ་རྒྱལ་བ་ཀཿཐོག་པའི་བསྟན་པར་བྱས་རྗེས་བླ་ན་མེད་པ་བཞག་ཡོད་པ་དང་གོས་སྐུ་དང་།ཐང་མོ་ཆེ།འཇིམ་སྐུ་སོགས་བགྲང་གིས་མི་ལོངས་པ་བཞེངས་བསྐྲུན་གནང་ཡོད།